മുന്ദ്ര തുറമുഖത്തെ മയക്കുമരുന്ന് വേട്ട അറസ്റ്റിലായ ദമ്ബതികള് ചരക്കിനെ കുറിച്ച് അജ്ഞര് ഹൈദരാബാദ് അദാനി ഗ്രൂപ്പിന് നടത്തിപ്പ് ചുമതലയുള്ള ഗുജറാത്തിലെ മുന്ദ്ര തുറമുഖത്ത് കോടിക്കണക്കിന് രൂപയുടെ മയക്കുമരുന്ന് കണ്ടെത്തിയ സംഭവത്തില് കണ്ടെയ്നറിനുള്ളില് എന്താണെന്നതിനെ കുറിച്ച് അറസ്റ്റിലായ ദമ്ബതികള് ബോധവാന്മാരാകാനിടയില്ലെന്ന് അന്വേഷണ ഉദ്യോഗസ്ഥര്. വിജയവാഡ ആസ്ഥാനമായുള്ള ആഷി ട്രേഡിംഗ് കമ്ബനി ഉടമസ്ഥരും ചെന്നൈയില് താമസക്കാരുമായ സുധാകര് മച്ചവരപ്പു, വൈശാലി ഗോവിന്ദരാജു എന്നിവരെ ഹൈദരാബാദില് വെച്ച് അന്വേഷണ സംഘം അറസ്റ്റ് ചെയ്തിരുന്നു. മയക്കുമരുന്ന് കണ്ടെടുത്ത രണ്ട് കണ്ടെയ്നറുകള് വൈശാലി ഗോവിന്ദ രാജുവിന്റെ മാതാവ് തരക ഗോവിന്ദ രാജുവിന്റെ പേരിലാണ് എത്തിയത്. കണ്ടെയ്നറുകള് ഇറക്കുന്നതിന് ഓരോന്നിനും 30,000 രൂപ വീതം ദമ്ബതികള് നല്കിയിരുന്നു. ചരക്കിന്റെ ക്ലിയറന്സ്, ട്രാന്സ്പോര്ട്ട് സംബന്ധിച്ച ഇടപാടുകള്ക്ക് മൂന്ന് ലക്ഷം രൂപ ഹവാലയായി ഇവര്ക്ക് ലഭിച്ചതായും വിവരമുണ്ട്. കഴിഞ്ഞ ജൂണിലും ഇവരുടെ പേരില് കണ്ടെയ്നര് എത്തിയിരുന്നു. ഇത് നേരിട്ട് ഡല്ഹിയിലേക്ക് അയക്കുകയാണ് ചെയ്തത്. അന്താരാഷ്ട്ര വിപണിയില് 20,000 കോടി രൂപ വിലമതിക്കുന്ന മയക്കുമരുന്ന് പിടികൂടിയ സംഭവത്തില് കള്ളപ്പണം വെളുപ്പിക്കല് നിരോധന നിയമപ്രകാരം എന്ഫോഴ്സ്മെന്റ് ഡയറക്ടറേറ്റ് അന്വേഷണം പുരോഗമിക്കുന്നുണ്ട്. ചരക്ക് ഇറക്കുമതിക്ക് ഇറാനിലെയും അഫ്ഗാനിസ്ഥാനിലെയും ആളുകള്ക്ക് ദമ്ബതികള് ഓര്ഡറുകള് നല്കാറുണ്ട്. ചരക്കുകളുടെ ഇറക്കുമതിയില് താലിബാന് അഫ്ഗാനിസ്ഥാന് പാക്കിസ്ഥാന് ബന്ധം ഇല്ലെന്ന് പറയാനാകില്ല. ഇത്തരത്തിലുള്ള രണ്ട് ചരക്കുകള് കൂടി ഉടന് എത്തുമെന്നാണ് പ്രതീക്ഷിക്കുന്നത്. ചരക്കുകള് ഇന്ത്യയിലേക്ക് എത്തിക്കുന്ന കമ്ബനിക്ക് ഒരുപക്ഷേ കണ്ടെയ്നറിനുള്ളിലെ യഥാര്ഥ വസ്തു എന്താണെന്നോ അതിന്റെ മൂല്യം എത്രയാണെന്നോ അറിയാനുള്ള സാധ്യതയില്ലെന്നും അന്വേഷണ ഏജന്സി വ്യക്തമാക്കി. അതേസമയം, സംഭവവുമായി ബന്ധപ്പെട്ട് നാല് അഫ്ഗാന് സ്വദേശികളും ഒരു ഇന്ത്യക്കാരനും പിടിയിലായതായി സ്ഥിരീകരിക്കാത്ത റിപ്പോര്ട്ടുകളുണ്ട്. അഫ്ഗാനിസ്ഥാനില് നിന്നുള്ള വെണ്ണക്കല്ലുകളാണെന്ന വ്യാജേന ഇറാനിലെ ബന്ദര് അബ്ബാസ് തുറമുഖം വഴിയാണ് കണ്ടെയ്നറുകള് മുന്ദ്ര തുറമുഖത്തെത്തിയത്. വെണ്ണക്കല്ലുകള്ക്ക് അടിയില് ഒളിപ്പിച്ച നിലയിലാണ് മയക്കുമരുന്ന് പിടികൂടിയത്. അഫ്ഗാനിസ്ഥാനിലെ നിമ്രൂസ് ആണ് ചരക്കിന്റെ ഉത്ഭവ കേന്ദ്രം. എന്നാല് വെണ്ണക്കല്ലുകള് ഉള്ള പ്രദേശമല്ല ഇത്. 37 കിലോ മയക്കുമരുന്ന് കണ്ടെടുത്തു എട്ട് പേര് അറസ്റ്റില് മുന്ദ്ര തുറമുഖത്ത് മയക്കുമരുന്ന് പിടികൂടിയതിനെ തുടര്ന്ന് നടത്തിയ വ്യാപക പരിശോധനയില് ഡല്ഹിയില് നിന്നും ഉത്തര് പ്രദേശിലെ നോയിഡയില് നിന്നും കൊക്കെയ്ന് അടക്കമുള്ള 37 കിലോ മയക്കുമരുന്ന് പിടികൂടി. 16.1 കിലോ മയക്കുമരുന്നും 10.2 കിലോ കൊക്കെയ്നും ഡല്ഹിയിലെ ഗോഡൗണില് നിന്നും 11 കിലോ നോയിഡയിലെ താമസ കേന്ദ്രത്തില് നിന്നുമാണ് പിടികൂടിയത്. നാല് അഫ്ഗാന്, ഒരു ഉസ്ബക്കിസ്ഥാന് സ്വദേശികളെയും മൂന്ന് ഇന്ത്യക്കാരെയും അറസ്റ്റ് ചെയ്തു. ചരക്കുകള് പരിശോധിക്കാന് അനുവാദമില്ല: അദാനി ഗ്രൂപ്പ് അഹമ്മദാബാദ് മുന്ദ്ര തുറമുഖത്തിന്റെ നടത്തിപ്പ് ചുമതല മാത്രമാണ് തങ്ങള്ക്കുള്ളതെന്നും തുറമഖത്തെത്തുന്ന കണ്ടെയ്നറുകളിലെ ചരക്കുകള് പരിശോധിക്കലോ സുരക്ഷാ കാര്യങ്ങളില് ഇടപെടലോ തങ്ങളുടെ പരിധിയില് വരുന്ന കാര്യമല്ലെന്നും അദാനി ഗ്രൂപ്പ്. മയക്കുമരുന്ന് കടത്തുമായി ബന്ധപ്പെട്ട് തങ്ങള്ക്കെതിരെ സാമൂഹിക മാധ്യമങ്ങളില് പ്രചരിക്കുന്ന തെറ്റായ കാര്യങ്ങള് ഒഴിവാക്കണമെന്നും അവര് ആവശ്യപ്പെട്ടു. അതേസമയം, സംഭവത്തില് ബി ജെ പിക്കെതിരെ കോണ്ഗ്രസ്സ് അടക്കമുള്ള പ്രതിപക്ഷ സംഘടനകള് കടുത്ത വിമര്ശമുന്നയിച്ചു. നാര്കോട്ടിക് കണ്ട്രോള് ബ്യൂറോയിലെ ഒഴിവുകള് നികത്താത്തത് എന്തുകൊണ്ടാണെന്ന കാര്യവും കോണ്ഗ്രസ്സ് ഉന്നയിച്ചു. മയക്കുമരുന്ന് കടത്തിന് പിന്നില് ആരാണെന്ന് കേന്ദ്ര സര്ക്കാര് വ്യക്തമാക്കണമെന്ന് കോണ്ഗ്രസ്സ് നേതാവ് രണ്ദീപ് സുര്ജേവാല ആവശ്യപ്പെട്ടു. സംസ്ഥാനത്ത് പ്ലസ് വണ് പരീക്ഷക്ക് ഇന്ന് തുടക്കം 4.17 ലക്ഷം കുട്ടികള് പരീക്ഷയെഴുതും യു ഡി എഫ് യോഗത്തില് ബിഷപ്പിനെ പിന്തുണച്ച് ജോസഫ് വിഭാഗം പ്രകോപനം ഉണ്ടാക്കിയത് ബിഷപ്പെന്ന് ലീഗ് സിപിഎം സംസ്ഥാന സെക്രട്ടറിയേറ്റ് യോഗം ഇന്ന് ജി സുധാകരനെതിരായ അന്വേഷണ കമ്മിഷന് റിപ്പോര്ട്ട് ചര്ച്ചയാകുമോ? സ്കൂള് തുറക്കല്: പരാതിക്ക് ഇടയില്ലാത്ത വിധം സമഗ്ര റിപ്പോര്ട്ട് തയ്യാറാക്കും കുഴല്പ്പണ കേസും കോഴക്കേസും പ്രതിച്ഛായ തകര്ത്തു കെ സുരേന്ദ്രനെ അധ്യക്ഷ സ്ഥാനത്തുനിന്നും മാറ്റാനൊരുങ്ങി ബിജെപി കേന്ദ്ര നേതൃത്വം സീസണിന്റെ രണ്ടാം തുടക്കത്തിലും ദൈവത്തിന്റെ പോരാളികള്! കൊല്ക്കത്തക്കെതിരെ മുംബൈക്ക് തോല്വി